# name
IV Jornada d'Intercanvi d'Experiències de la Família de Serveis Socioculturals i a la Comunitat

# metadata.dc.description.abstract[].value
Encara que aquesta és la primera vegada que publiquem les experiències presentades,
aquestes IV Jornades, tenen un recorregut anterior i són el reflex del saber fer professional
en el que es troba gran part del col·lectiu d’aquesta Família professional.
En el temps transcorregut des de la última jornada s’han implantat la majoria dels cicles
LOE, i encara que alguns centres fa més temps que d’altres que segueixen aquest nou
camí, és un bon moment per reflexionar sobre el que s’ha fet, compartir noves experiències
entre el professorat, imaginar nous escenaris per desenvolupar i seguir construint la professió
docent.
Els cicles LOE han suposat l’orientació definitiva de la formació per competències professionals,
perquè els alumnes esdevinguin professionals competents, capaços d’aplicar en
contextos de treball els coneixements adquirits i les habilitats desenvolupades.
Organitzar les classes d’altres maneres que no siguin la classe magistral ha suposat esforç,
creativitat i coordinació amb l’equip docent de dins i de fora dels centres per acostar la
realitat laboral als nostres estudiants. Els diferents centres que imparteixen els cicles
d’aquesta família professional recullen un bon grapat d’experiències en aquest sentit. Posar-
les en comú, saber què fem uns i altres, obre un món de possibilitats al professorat i
per això les volem fer arribar a altres docents.
Les presents jornades s’han organitzat a partir d’un grup de treball de l’Institut de Ciències
de la Universitat de Barcelona que han participat conjuntament en altres ocasions en temes
relacionats amb aquesta família professional. Ha estat una gran oportunitat per desenvolupar
un treball cooperatiu, engrescador i enriquidor que posarem al servei d’altres tasques de formació.

# metadata.dc.publisher[].value
Institut de Ciències de l’Educació. Universitat de Barcelona

# metadata.dc.source[].value
F - Col·lecció de jornades, congressos i simposis (IDP)

# metadata.dc.title[].value
IV Jornada d'Intercanvi d'Experiències de la Família de Serveis Socioculturals i a la Comunitat